Publication: Magyar Közlöny
Issue: MK-2001-15 (Year: 2001, Number: 15)
Era: 1990-2004
Section: A légiközlekedésről szóló 1995. évi XCVII. törvény
Paragraph Index: 150

(5) A berendezések bérbeadásáért vagy egyéb szolgáltatásokért a rendszerszolgáltató előfizetők felé számlázott díjainak megkülönböztetésmentesnek, megfelelően részletezettnek és a szolgáltatás költségével arányosnak kell lennie. A rendszerszolgáltató által az előfizető részére a bérleti díjakból vagy jutalékokból adott engedmények formájában fizetett forgalomfüggő jutalékok a rendszerszolgáltató értékesítési költségének minősülnek és a jeggyel bizonylatolt szegmenseken alapulnak. Amennyiben a rendszerszolgáltató előtt nem ismeretes, hogy jegy kiadására sor került-e, úgy jogosult az előfizető által közölt jegyszámra hivatkozni. A CRS szolgáltatás számlájának kellő részletezettségűnek kell lennie az előfizető pontos tájékoztatása érdekében, tartalmaznia kell az igénybe vett szolgáltatásokat és azok díjait.

Source: https://magyarkozlony.hu/hivatalos-lapok/8952e6f5783a54ce379bf37405aad8cf51078c3b/dokumentumok/d50a9cc9ae3ee0411fa65894d104edd910e868d8/letoltes